Аилыркаагатә шәҟәынҵа авторцәа ражәақәа рыла, Москва ақалақь, нанҳәамза 4, 2022 шықәса рзы Урыстәылатәи Афедерациеи Аԥсны Аҳәынҭқарреи рыбжьара 2022-2025 шш. ареспублика асоциал-економикатә ҿиара иазку аҳәынҭқарратә программа анагӡараҿы ацхыраара аҭаразы Аиқәшаҳаҭра анапаҵыҩра мҩаԥысит.
«Аиқәшаҳаҭра - раԥхьаӡа иргыланы, ареспублика аусхкқәа адгылара рыҭара, Аԥсны акредит аҭара асистема аҿиареи ашәахтәтә напхгараҭара асистема аԥҵареи, уҳәа аҳәынҭқарратә программа иаҵанакуа аусмҩаԥгатәқәа рынагӡара азы афинанстә цхыраара аҭара иазку азҵаарақәа рҭышәынтәалареи, иара убас Аиқәшаҳаҭра иадҳәаланы урыстәылатәи аган асоциалтә ныхтә хыдҵақәа (атәалахьчара, ашәарҭадара, азинеиҿкаара аиқәыршәара аусхкқәа уахь иналамҵакәа) рынагӡара азы афинанстәра амҩаԥгареи иадҳәалоу, иаку, изеиԥшырку, аҳәынҭқаррабжьаратә еиқәшаҳаҭраны иҟалароуп», ҳәа иазгәаҭоуп аилыркаага шәҟәынҵа аҿы.